Bush: 'Ako teroristi telefoniraju nekome u Sjedinjene Države mi moramo znati zašto to čine, kako bi zaštitili građane'
Karl Rove: "Republikanci  smatraju da se svijet nakon 11. rujna 2001. - promijenio. Demokrati smatraju da je situacija ista kao i prije
Predsjednik George Bush danas posjećuje Nacionalnu sigurnosnu agenciju, NSA, kako bi još jednom nastojao obrazložiti kontroverzni program tzv. 'domaćeg prisluškivanja', odnosno, praćenje telefonskih razgovora i elektronske pošte na teritoriju Sjedinjenih Država - bez sudskog naloga koji je inače obavezan u takvim slučajevima. Posjet predsjednika Busha NSA dio je intenzivne vladine kampanje da se američka javnost uvjeri kako je ovaj program nužno oruđe u borbi protiv terorizma. George Bush je netom nakon terorističkih napada na New York i Washington, u jesen 2001., ovlastio NSA da prati telefonske pozive i poruke elektronske pošte između američkih državljana u Sjedinjenim Državama i osoba u inozemstvu za koje se sumnja da su umiješane u terorizam - i to bez sudskog naloga. Predsjednik će se danas obratiti osoblju NSA-a iza zatvorenih vrata, a potom će obići sjedište ove agencije u Ft. Meadu u saveznoj državi Maryland. Nakon toga će se obratiti novinarima. Kritičari iz redova Demokratske stranke, kao i neki republikanci, tvrde da je spomenuti program praćenja ilegalan i da ograničava građanske slobode američkih državljana. Kongresno saslušanje o ovom programu zakazano je za 6. veljače. Američka vlada ovog tjedna inače poduzima mjere kako bi dobila podršku za kontroverzni program elektroničkog prisluškivanja unutar Sjedinjenih Država koji vodi Agencija za nacionalnu sigurnost (NSA). No kritičari programa ne odustaju od svojih tvrdnji da je predsjednik Bush prekršio zakon kad je odobrio prisluškivanje unutar Sjedinjenih Država bez sudskog naloga. Ministar pravosuđa Alberto Gonzales tvrdi da se prisluškuju samo komunikacije ljudi u Americi s osumnjičenim teroristima te da je taj program ključan kako se ne bi ponovili teroristički napadi na Sjedinjene Države iz 2001. godine. Predsjednik Bush je ovlastio Agenciju za državnu sigurnost da prati potencijalne terorističke komunikacije nedugo nakon napada od 11. rujna 2001. godine. - ovim je riječima stajalište vlade objasnio predsjednik Bush. No takvom odlukom predsjednik je zaobišao zakon o prisluškivanju unutar Sjedinjenih Država donesen 1978. godine. Taj zakon obvezuje vlasti da prije početka prisluškivanja Amerikanaca ili stranih državljana koji imaju zelenu kartu, trebaju dobiti nalog od posebnog suda. Kritičari vjeruju da je predsjednik prekršio zakon kad je odobrio prisluškivanje bez sudskog naloga. Senator Russ Feingold, demokrat iz Wisconsina, nedavno je izjavio: Neki republikanci također izražavaju bojazan da program špijuniranja unutar Sjedinjenih Država predstavlja prijetnju građanskim slobodama. Nekoliko istraživanja javnosti sugerira da su Amerikanci podjednako podijeljeni oko pitanja je li prisluškivanje bez sudskog naloga opravdano u sklopu rata protiv terorizma. No predsjednikog glavni politički savjetnik, Karl Rove, nedavno je na jednom skupu republikanaca izrazio uvjerenje da će kontroverzni program pomoći republikancima u ovogodišnjim kongresnim izvorima. - rekao je Karl Rove. Politički stručnjaci slažu se da je javnost podijeljena oko navedenog programa špijuniranja i vjeruju da bi to moglo biti jedno od važnijih pitanja na izborima u studenome.Senat će početkom veljače održati svjedočenja o programu prisluškivanja unutar Sjedinjenih Država.